1.1

Tässä sopimuksessa käytetyillä jäljempänä esitetyillä ilmaisuilla on seuraavat merkitykset: ’Työpäivällä’ tarkoitetaan päivää, jona hallintoviranomaisen julkiset palvelut ja EIR ovat avoinna [jäsenvaltion liiketoimipaikka] ja Luxemburgissa. ’Sitoumuskaudella’ tarkoitetaan ajanjaksoa, jonka aikana [JÄSENVALTION NIMI] voi sitoa [JÄSENVALTION NIMI] talousarviosta saatavan rahoitusosuuden EIR:n käytettäväksi erityisjärjestelyä [erityisjärjestelyjä] varten. Sitoumuskausi päättyy 31. joulukuuta 2016. ’Osastolla’ on johdanto-osan 11 kappaleessa määrätty merkitys. ’COSME-rahoitusvälineillä’ on johdanto-osan 5 kappaleessa määrätty merkitys. ’COSME-asetuksella’ on johdanto-osan 5 kappaleessa määrätty merkitys. ’Yhteisiä säännöksiä koskevalla asetuksella’ on johdanto-osan 3 kappaleessa määrätty merkitys. ’Erityisjärjestelyllä [erityisjärjestelyillä]’ on johdanto-osan 8 kappaleessa määrätty merkitys. ’Erityisjärjestelytilillä [erityisjärjestelytileillä]’ tarkoitetaan erillistä tiliä [erillisiä tilejä], i) jonka [jotka] EIR on avannut liikepankissa omissa nimissään hallintoviranomaisen puolesta ja ii) jota [joita] hoidetaan hallintoviranomaisen puolesta tämän rahoitussopimuksen 13 artiklan mukaisesti. ’Valtuutussopimuksella [valtuutussopimuksilla]’ on johdanto-osan 7 kappaleessa määrätty merkitys. ’Nimetyllä yksiköllä’ tarkoitetaan Euroopan komission yksikköä, jonka tehtäväksi on annettu [COSME-rahoitusvälineiden] [JA/TAI] [H2020-rahoitusvälineiden] välillinen hallinnointi; tätä rahoitussopimusta sovellettaessa nimetty yksikkö on [nimettyjä yksikköjä ovat] Euroopan komission [yritys- ja teollisuustoiminnan JA/TAI tutkimuksen ja innovoinnin] pääosasto [pääosastot] tai sen [niiden] seuraaja [seuraajat]. ’Maaseuturahastolla’ tarkoitetaan Euroopan maaseudun kehittämisen maatalousrahastoa. ’EIR:llä’ on johdanto-osassa määrätty merkitys. ’EIR:n toiminnalla’ tarkoitetaan EIR:lle tässä rahoitussopimuksessa määrättyjä velvoitteita ja tehtäviä. ’EIR:n rahoitusosuudella’ tarkoitetaan niiden varojen kokonaismäärää, jotka EIR on sitonut osastoon 12 artiklan mukaisesti (mukaan lukien EIP:ltä saadut valtuutukset mutta pois lukien Euroopan rakenne- ja investointirahastojen muut varat sekä COSME-rahoitusvälineen ja H2020-rahoitusvälineen varat). ’EAKR:lla’ tarkoitetaan Euroopan aluekehitysrahastoa. ’EU:n rahoitusosuudella’ tarkoitetaan niiden varojen kokonaismäärää, jotka Euroopan komissio on tapauksen mukaan sitonut tai maksanut osastoon. ’Euromääräisellä tilillä’ tarkoitetaan euromääräistä pankkitiliä, joka on osa erityisjärjestelytiliä [erityisjärjestelytilejä]. ’Arvioinnilla’ tarkoitetaan 18 artiklassa mainittua arviointia, joka tehdään erityisjärjestelystä [erityisjärjestelyistä], lukuun ottamatta yhteisiä säännöksiä koskevan asetuksen 57 artiklan 3 kohdan mukaista arviointia. ’Rahoitusosuuden poistamisella järjestelystä’ tarkoitetaan menettelyä, jolla erityisjärjestelyn [erityisjärjestelyiden] purkamisesta syntyvät tuotot jaetaan tämän rahoitussopimuksen purkamisen jälkeen ja erityisesti i) erityisjärjestelytilin [erityisjärjestelytilien] saldon [saldojen] laskemista jäsenvaltion rahoitusosuuden osalta sen jälkeen, kun asianomaiset hallinnointikustannukset ja -palkkiot on vähennetty, ii) erityisjärjestelytilin [erityisjärjestelytilien] nettomäärän palauttamista hallintoviranomaiselle ja iii) erityisjärjestelytilin [erityisjärjestelytilien] sulkemista [Menettelystä määrätään tarkemmin sopimuksessa]. ’Lopullisella tuensaajalla’ tarkoitetaan pk-yritystä, joka saa uutta velkarahoitusta transaktion mukaisesti. ’Rahoituksen välittäjällä’ tarkoitetaan rahoitusyhteisöjä, kuten pankkia, rahoituslaitosta, rahastoa, vakuusohjelmaa toteuttavaa yhteisöä, keskinäistä vakuusorganisaatiota, mikrorahoituslaitosta, leasing-yhtiötä tai muuta oikeushenkilöä tai yhteisöä, jonka EIR on valinnut tässä rahoitussopimuksessa asetettujen edellytysten mukaisesti toimenpidettä varten tavoitteena toteuttaa erityisjärjestely [erityisjärjestelyt]; selvyyden vuoksi todettakoon, että rahoituksen välittäjän määritelmään i) sisältyvät myös rahoitusyhteisöt, jotka rahoituksen välittäjä on mahdollisesti valinnut alivälittäjiksi ii) eivät sisälly vastapuolet, jotka EIR on valinnut EIR:n harjoittamaa omaisuudenhoitoa varten tai, vaihtoehtoon 2 sisältyvän todelliseen myyntiin perustuvan arvopaperistamisen tapauksessa, vakuussopimuksen edunsaaja. ’Varainhoitoasetuksella’ tarkoitetaan asetusta (EU, Euratom) N:o 966/2012 yhdessä sen soveltamissääntöjen kanssa (unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annettu komission delegoitu asetus (EU) N:o 1268/2012 (9), sellaisina kuin ne ovat ajoittain muutettuina, täydennettyinä tai mukautettuina. ’Ylivoimaisella esteellä’ tarkoitetaan sopimuspuolten vaikutusmahdollisuuksien ulkopuolella olevaa ennalta arvaamatonta poikkeuksellista tilannetta tai tapahtumaa, joka estää jompaakumpaa sopimuspuolista täyttämästä jotakin tämän rahoitussopimuksen mukaisista velvoitteistaan, joka ei johdu jommankumman sopimuspuolen tai alihankkijan virheestä tai tuottamuksesta ja jota ei olisi voitu asianmukaista huolellisuuttakaan noudattaen välttää. Palvelun puutteisiin tai laitteiden tai materiaalien vikoihin tai niiden saataville asettamiseen liittyviin viiveisiin ei voida vedota ylivoimaisena esteenä, elleivät ne ole välittömästi seurausta asian kannalta merkityksellisestä ylivoimaisesta esteestä; myöskään työmarkkinakiistoihin, lakkoihin tai taloudellisiin vaikeuksiin ei voida vedota ylivoimaisena esteenä. ’Rahoitussopimuksella’ tarkoitetaan tätä rahoitussopimusta sellaisena kuin se on mahdollisesti ajoittain muutettuna, täydennettynä tai mukautettuna. ’Vakuussopimuksella’ tarkoitetaan toimenpidesopimusta ja vaihtoehtoon 2 sisältyvän todelliseen myyntiin perustuvan arvopaperistamisen tapauksessa EIR:n ja toimenpiteeseen liittyvän tuensaajan välistä vakuussopimusta. ’H2020-rahoitusvälineillä’ on johdanto-osan 6 kappaleessa määrätty merkitys. ’H2020-asetuksella’ on johdanto-osan 6 kappaleessa määrätty merkitys. ’Täytäntöönpanojaksolla’ tarkoitetaan jaksoa, jonka aikana EIR voi sitoa jäsenvaltion rahoitusosuuden minkä tahansa osan erityisjärjestelyyn [erityisjärjestelyihin] kuuluvaan [kuuluviin] toimenpiteeseen [toimenpiteisiin]. Täytäntöönpanojakso päättyy 31. joulukuuta 2016 lukuun ottamatta palautuksia ja tuloja, joita voidaan sitoa erityisjärjestelyn [erityisjärjestelyjen] purkamiseen saakka. ’Täytäntöönpanostrategialla’ tarkoitetaan EIR:n toimintapolitiikkaa, joka koskee toimenpiteiden jakamista 4.6 artiklassa määrätyllä tavalla. ’Sisäisellä valvonnalla’ tarkoitetaan prosessia, jota sovelletaan hallinnon kaikilla tasoilla ja jonka avulla on tarkoitus saada riittävä varmuus siitä, että seuraavat tavoitteet saavutetaan: a) toimenpiteiden vaikuttavuus, tehokkuus ja taloudellisuus; b) raportoinnin luotettavuus; c) varojen ja tietojen suojaaminen; d) petosten ja sääntöjenvastaisuuksien ennaltaehkäisy, havaitseminen, korjaaminen ja seuranta; e) rahoitustoimenpiteiden laillisuuteen ja asianmukaisuuteen liittyvien riskien riittävä hallinta ottaen huomioon ohjelmien monivuotisuus ja suoritettavien maksujen luonne. ’Sijoittajaneuvostolla’ tarkoitetaan erityisjärjestelyn [erityisjärjestelyjen] ohjauskomiteaa, josta määrätään 10 artiklassa. ’Vipuvaikutuksella’ tarkoitetaan tätä rahoitussopimusta sovellettaessa erityisjärjestelystä [erityisjärjestelyistä] lopullisille tuensaajille myönnettävän uuden velkarahoituksen ja vastaavan jäsenvaltion rahoitusosuuden suhdetta tai yksittäisen toimenpidesopimuksen tapauksessa asianomaisen toimenpidesopimuksen mukaisesti lopullisille tuensaajille myönnettävän uuden velkarahoituksen ja vastaavan jäsenvaltion rahoitusosuuden suhdetta. ’Hallinnointikustannuksilla ja -palkkioilla’ on 14 artiklassa määrätty merkitys. ’Hallintoviranomaisella’ on johdanto-osassa määrätty merkitys. ’Välitavoitteella’ tarkoitetaan yhteisiä säännöksiä koskevan asetuksen 39 artiklan 5 kohdan mukaisia välitavoitteita, joista määrätään tämän rahoitussopimuksen 7 artiklassa. ’Jäsenvaltion rahoitusosuudella’ tarkoitetaan sidottua tai maksettua jäsenvaltion rahoitusosuutta taikka tapauksesta riippuen molempia. ’Sidotulla jäsenvaltion rahoitusosuudella’ tarkoitetaan erityisjärjestelyyn [erityisjärjestelyihin] kuuluvien [EAKR:n toimenpideohjelman] [ja maaseuturahaston alaan kuuluvan maaseudun kehittämisohjelman] talousarvion maksusitoumusmäärärahojen kokonaismäärää. ’Maksetulla jäsenvaltion rahoitusosuudella’ tarkoitetaan [EAKR:n toimenpideohjelman] [ja maaseuturahaston alaan kuuluvan maaseudun kehittämisohjelman] niiden varojen kokonaismäärää, jotka hallintoviranomainen on maksanut erityisjärjestelyn [erityisjärjestelyjen] yhteydessä, mukaan lukien tulot ja palautukset. ’Uudella velkarahoituksella’ tarkoitetaan lopullisille tuensaajille suunnattuja uusia lainoja, leasing-järjestelyjä ja vakuuksia, jotka rahoituksen välittäjä myöntää viimeistään 31. joulukuuta 2023 toimenpidesopimuksissa määrättyjen ehtojen ja edellytysten mukaisesti. ’Muulla kuin euromääräisellä tilillä’ tarkoitetaan muun valuutan kuin euron määräistä tiliä, joka on erityisjärjestelytilin [erityisjärjestelytilien] osa. ’OLAFilla’ tarkoitetaan Euroopan petostentorjuntavirastoa. ’Toimenpiteellä’ tarkoitetaan [EIR:n ja rahoituksen välittäjän] [ vaihtoehto 1 ] JA/TAI [EIR:n, rahoituksen välittäjän ja muiden osapuolten] [ vaihtoehto 2 ] toteuttamia toimia, jotka esitetään yksityiskohtaisemmin liitteessä 1 ja joiden tavoitteena on erityisjärjestelyn [erityisjärjestelyjen] toteuttaminen. ’Toimenpidesopimuksella’ tarkoitetaan [EIR:n ja rahoituksen välittäjän välistä sopimusta [välisiä sopimuksia] jossa [joissa] määritetään toimenpiteen ehdot ja edellytykset] [ vaihtoehto 1 ], JA/TAI [uuden velkarahoituksen myöntämiseksi tehtyä [tehtyjä] EIR:n ja rahoituksen välittäjän [välittäjien] välistä sopimusta [välisiä sopimuksia]] [ vaihtoehto 2 ]; ’Vaihtoehdolla 1’ on 5 artiklan i alakohdassa määrätty merkitys. ’Vaihtoehdolla 2’ on 5 artiklan ii alakohdassa määrätty merkitys. ’Vaihtoehdolla 3’ on 5 artiklan ii alakohdassa määrätty merkitys. ’Maksupyynnöllä’ tarkoitetaan 11 artiklan 3 kohdassa tarkoitettua maksupyyntöä. ’Seuraamuksilla’ tarkoitetaan 7 artiklassa määrättyjä sopimusperusteisia seuraamuksia, joihin liittyvät määrät rahoituksen välittäjän on maksettava toimenpidesopimuksen ja sovellettavan lainsäädännön mukaisesti. ’Palautuksilla’ tarkoitetaan vapautuneista vakuuksista saatavia ja erityisjärjestelyn [erityisjärjestelyjen] mukaisesti takaisin perittyjä määriä. ’Tuloilla’ tarkoitetaan kaikkia tuloja, mukaan lukien vakuuspalkkiot ja varainhoitotileille kertyneet korot, jotka on maksettu erityisjärjestelyssä [erityisjärjestelyissä] erityisjärjestelytilille [erityisjärjestelytileille], mukaan lukien määrät, jotka syntyvät poistettaessa rahoitusosuutta järjestelystä. ’Sihteeristöllä’ tarkoitetaan sijoittajaneuvoston sihteeristöä, josta määrätään 10 artiklassa. ’Erityisjärjestelyä koskevalla kansallisella ohjelmalla’ on johdanto-osan 9 kappaleessa määrätty merkitys. ’Pk-yrityksellä’ tarkoitetaan mikroyrityksiä (mukaan lukien yrittäjät ja itsenäiset ammatinharjoittajat) sekä pieniä ja keskisuuria yrityksiä, sellaisina kuin ne on määritelty mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa 2003/361/EY (10). ’Pk-yrityksiä koskevalla aloitteella’ on johdanto-osan 1 kappaleessa määrätty merkitys. ’Sopimuksen purkamiseen johtavalla tapahtumalla’ tarkoitetaan 25 artiklan 5 kohdassa mainittuja tapahtumia. ’Toimeksiannolla’ tarkoitetaan EIR:n laatimaa avointa kiinnostuksenilmaisupyyntöä. ’Transaktiolla’ tarkoitetaan rahoituksen välittäjän (tai alemman tason rahoituksen välittäjän) ja lopullisen tuensaajan välistä laina-, leasing- tai vakuustransaktiota, jolla järjestetään uutta velkarahoitusta. ’Käteisvarojen hoidolla’ tarkoitetaan jäsenvaltion maksetun rahoitusosuuden hoitamista, kuten jäljempänä 13 artiklassa esitetään. ’Unionin symbolilla’ tarkoitetaan Euroopan unionin tunnusta, jossa on Euroopan unionin kaksitoista keltaista tähteä sinisellä pohjalla.